Torsdag blev Folketinget enige om en aftale om anden fase af genåbningen af Danmark, og fredag er den langsigtede plan så faldet på plads. Retningslinjer om god hygiejne og afstand vil ifølge aftalen gælde for alle virksomheder og organisationer, der åbner. Hvordan genåbningen rent praktisk skal kunne lade sig gøre, skal myndighederne finde ud af i samarbejde med de forskellige brancher. Før man kan iværksætte fase tre og fase fire vil Statens Serum Instituts ekspertgruppe foretage nye modelberegninger på baggrund af de nyeste smittetal. Der vil ligeledes foretages samfundsøkonomiske vurderinger, fremgår det af partiernes aftale. Her er overblikket over, hvad der åbner hvornår: Fase to Må åbne straks Professionel idræt – uden tilskuere – herunder Superligaen i fodbold Flere i det private kan møde ind på arbejde Idræts- og foreningsliv - udendørs Zoologiske anlæg, hvor gæsterne er i bil Kritiske offentlige arbejdspladser vil "løbende blive tilpasset" og åbnet – herunder Forsvaret, politi, tilsyn og socialområdet 11. maj Detailhandel Storcentre 18. maj Restauranter - der kommer retningslinjer om åbningstid, antal gæster og fysisk afstand Caféer - der kommer retningslinjer om åbningstid, antal gæster og fysisk afstand Værtshuse - med begrænset åbningstid 6.- 10.klasser - kommuner og skoler får "lokal fleksibilitet" til at organisere det. Gælder også klubtilbud. Undervisning og eksamener med krav om fysisk fremmøde Erhvervsuddannelserne STU, EUD og FGU Biblioteker (kun ind- og udlån) Folkekirken og trossamfund Efterskoler - nærmere retningslinjer besluttes i dialog med sundhedsmyndigheder. Blandt andet om isolation af smittede Fase tre Her vil forbuddet mod forsamlinger blandt andet hæves til 30-50 personer, ligesom der vil komme en udmelding om anbefalinger til bryllupsfester, konfirmationer og lignende, står der i aftalen. Må åbne 8. juni Kultur og aktiviteter, for eksempel museer, teatre, kunsthaller, biografer og akvarier Udendørs forlystelsesparker Øvrige zoologiske haver, botaniske anlæg med videre Sommeraktiviteter for børn og unge Offentlig sektor, der er særligt udsat for sagspukler Fuld åbning af offentlige forskningsaktiviteter, der kræver tilstedeværelse Voksenuddannelse målrettet ledige, for eksempel AMU og sprogcentre Højskoler med videre Indendørs idræts- og foreningsliv, for eksempel aftenskoler Uafklaret Hvis udviklingen i smitten er mere gunstig end ventet, og de matematiske modeller viser plads til en større genåbning i fase tre, vil følgende også overvejes: Øget fysisk tilstedeværelse på offentlige arbejdspladser Fuld åbning af DR og TV 2 Fase fire Må åbne i starten af august Alle øvrige uddannelser Diskoteker, spillesteder og natteliv Yderligere dele af indendørs sports- og fritidsfaciliteter med videre, for eksempel fitnesscentre, badelande, legelande, svømmehaller Forbuddet mod arrangementer, begivenheder, aktiviteter eller lignende, hvor der er flere end 500 personer tilstede, fastholdes til minimum 31. august. Grænse og rejsevejledninger Der er stadig ikke taget en beslutning om, hvornår grænserne igen bliver åbnet. I aftalen mellem Folketingets partier står der, at der vil blive meldt noget ud inden 1. juni. Det samme gælder de skærpede rejsevejledninger. Genåbning hviler på fem elementer Folketingets partier har opstillet fem kriterier, der skal opfyldes for at genåbningens faser kan gennemføres. De fem kriterier er: En offensiv teststrategi med testning både i et sundhedsspor og et samfundsspor, smitteopsporing og isolation af smittede. Der skal gennemføres repræsentativ testning af befolkningen i faste tidsintervaller og ud fra en klar plan. Brug af værnemidler, blandt andet for at beskytte de sårbare grupper Sundhedsmyndighedernes retningslinjer om fysisk afstand Sundhedsmyndighedernes retningslinjer om god hygiejne Undgå superspredning (Omfattende smittespredning, red.)

Opsummering:
Partierne vil forud for hver fase drøfte, om smittetallene er på en måde, så det er muligt at gennemføre planerne.